**Plecare**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Freamătă frunze-n toamna verii

Ca niște palme amețite

De parcă spun:„La revedere!”

Lăstunilor și răsăritei.

Încă lucesc râzând la Soare,

Încă își strălucesc smaraldul,

Dar vine vremea ce le doare

Și le începe saga scaldul.

Însă nu vor de-a fi trecute

Fricoase de schimbarea firii

Și-ncearcă-a povesti să nu te

Predai zbârcirii și-ofilirii.

În valul moale al luminii

Tot chicotesc pe îndelete

Cum femeiuștile în mini

Vor să arate că sunt fete.

Dar jalnice sunt ele-n freamăt

Ce-a lemne mai sonor răsună

Și-aud cu mult mai clar un geamăt

Ca un lințoliu de pe Lună.

Ele nu știu că Ziditorul

Nu le-a uitat nici pe o clipă,

Că El le-așteaptă numai dorul

De-a se preface în aripă.

Cu mâna Lui cea îndrăzneață

El va picta culori mărețe

Și le va da așa o față

De negăsit în alte fețe.

Și pale, aurii, în purpur

Vor ului priviri și inimi

Că bradul, pinul și-un ienupăr

Se vor simți în verde nimeni.

Toate-n a frumuseței horă

Vor pierde undeva regretul,

Jelind puțin c-astă-auroră

N-o poate cuvânta poetul.

Culorile înmiresmate

Vor șopoti o melodie:

„Se trec și timpurile toate,

Dar dacă pleci - frumos să fie!”

Victor Bragagiu